-บรรยากาศ-
ตัวร้านเป็นตึกแถวขนาดไม่กว้าง เปิดให้บริการสองชั้น หน้าร้านเป็นกระจกใส มีที่นั่งหน้าร้านไว้ให้ลูกค้านั่งสบายๆตอนเย็น ด้านในมีบาร์เครื่องดื่มที่มีบาร์เทนเดอร์ประจำการโชว์ลีลาการชงเครื่องดื่ม ด้านล่างมีโต๊ะนั่งมองไปนองร้าน นั่งได้ 3-4 คน มีโต๊ะนั่งได้ 3-4 คน ประมาณ 3 ตัว มีโซนที่ทางร้านตกแต่งด้วยขวดเครื่องดื่มแอลกอฮอล์แบบต่างๆ ช่วงที่ไปเป็นวันศุกร์ตอนหัวค่ำทางร้านมีนักร้องมาร้องเพลงประกอบกีต้าร์ด้วย ชั้นบนจะมีโต๊ะให้นั่ง ค่อนข้างเงียบและส่วนตัวกว่า รวมทั้งมีโซฟากว้างๆให้นั่งดูโทรทัศน์ด้วย

-เมนูของทางร้าน-
อาหารทานเล่นพวกไก่ทอด มันบด แซนวิช อาหารจานหลักมีซี่โครงหมู พวกพิซซ่าจะเป็นแนวฟิวชั่นหน้าแกงเขียวหวาน หน้าต้มยำ เครื่องดื่มมีพวกเครื่องดื่มแอลกอฮอล์ สมูทตี้

ไก่ทอดของทางร้านมีให้เลือก 3 ขนาด คือ S M และ XL ต่างกันที่แต่ละขนาดจะเสิร์ฟจำนวนไก่ รสชาติที่ให้เลือก ดิป และเครื่องเคียงต่างกันไป
โดยเริ่มจากไก่ทอดขนาด 6 ชิ้น 10 ชิ้น และ 20 บาท
ส่วนรสชาติของไก่ที่ทางร้านมีให้เลือก มี 3 รส คือ Original Hot&Spicy Barbecue
ดิปของทางร้านมีให้เลือก 8 แบบ คือ Honey BBQ, Basil Caramel, Top Secret Cheese, Sriracha Balsamic, Home Made Tom Yum Mayo, D.I.Y. Wasabi Mayo, Tartar และ Nam Pla Wann
เครื่องเคียงมีให้เลือก 3 อย่าง คือ มันบด เฟรนช์ฟรายด์ และหอมทอด

-เมนูที่ได้ทาน-
เรารู้จักร้านนี้จากชื่อเสียงของไก่ทอดที่เสิร์ฟมาพร้อมดิปหลากหลายแบบ เราทาน "ไก่กรอบ" (size S 160 บาท) ไก่ทอดรสบาร์บีคิว 6 ชิ้นเสิร์ฟกับดิป 2 แบบ คือ Top Secret Cheese กับ Home Made Tom Yum Mayo เราเพิ่มดิปอีก 1 อย่างคือ Tartar (เพิ่มดิป คิดราคาดิปละ 25 บาท) ทางร้านใช้่องไก่เล็กและปีกไก่บนชุบแป้งทอดกรอบๆเคล้าบาร์บีคิวเสิร์ฟร้อนๆ เมนูนี้รอไม่นานค่ะ ไก่เสิร์ฟมาหอมๆร้อนๆดิปชีสค่อนข้างเข่มข้นออกรสมันๆเค็มนิดๆ ดิปต้มยะมาโยหอมสมุนไพรต้มยำ รสชาติไม่เผ็ดมาก มีความนุ่มนวลของมายองเนส ส่วนทาทาร์ที่พนักงานแนะนำจะออกหอมพาสลีย์สับ รสมันๆ เข้มข้น นวลๆ อร่อยดีค่ะ เราทานเกลี้ยงเลย

"มันบด" (40 บาท) มันบดเนื้อเนียนราดเกรวี่ รสชาติเฉยๆค่ะ แต่วางนานๆเนื้อมันจะแห้งๆ ไม่แนะนะค่ะ

ส่วนพิซซ่า เราสั่งเป็น "พิซซ่าต้มยำกุ้ง" (ถาดละ 350 บาท) แป้งพิซซ่าบางกรอบราดซอสต้มยำ ด้านบนท็อปด้วยชีสยืดๆ โรยใบมะกรูดซอยเล็กๆ พิซซ่ารสเข้มข้นกลางๆ แป้งบางกรอบดี ชีสค่อนข้างเยอะค่ะ ทานเล่นๆก็เพลินดี แต่อิ่มนะคะ

ส่วนเครื่องดื่มเราสั่งเป็น "ไซเดอร์เบอรี่" (250 บาท) เครื่องดื่มแอลกอฮอล์สีชมพูใส กลิ่นหอมๆ รสเปรี้ยวๆหวานๆ ทางร้านเสิร์ฟมากับน้ำแข็งค่ะ

-การบริการ-
การบริการมาตรฐานค่ะ แต่พนักงานที่ร้านเก็บจานเร็วมาก คือเราทานเสร็จปุ๊บ พนักงานเดินมาเก็บแบบเร็วมาก อีกครั้งตอนแฟนเราทานพิซซ่าชิ้นสุดท้าย เหลือเกินครึ่งชิ้น ก็ว่าจะค่อยๆทานไป พนักงานเดินมาเก็บค่ะ คือไม่ถามอะไรเลย เก็บเกลี้ยง ในร้านก็ลูกค้าไม่มาก ไม่เห็นน่าจะต้องรีบขนาดนี้

-การเดินทาง-
ร้านอยู่ที่ถนนพระอาทิยต์ ข้างร้านโรตีมะตะบะ

-ที่จอดรถ-
ไม่มี่ที่จอดรถค่ะ

KiMCHi WaSaBi
17/03/2017